b'\n_START_ARTICLE_\nAgalloch\n_START_SECTION_\nZgodovina\n_START_PARAGRAPH_\nAgalloch so nastali kot stvaritev Johna Haughma in Shanea Breyera. Skupina je dobila ime po di\xc5\xa1e\xc4\x8demu smolnatemu lesu drevesa Aquilaria agallocha. Zgodaj 1996 leta je duet pri\xc4\x8del pisati prve pesmi, poleti pa se jima je pridru\xc5\xbeil \xc5\xa1e Don Anderson, da bi izpilil obstoje\xc4\x8d material. Te pesmi so kasneje istega leta postale demo kaseta From Which of This Oak. Posnetki so nakazovali mo\xc4\x8dne black metal vplive, katerih \xc5\xa1tevilni elementi so se pojavljali na poznej\xc5\xa1ih albumih. Kmalu po koncu snemanja je skupina dobila \xc5\xa1e basista Jason William Walton._NEWLINE_Leta 1998 je skupina posnela novo promocijsko kaseto, namenjeno izklju\xc4\x8dno zalo\xc5\xbebam. Pritegnila je pozornost zalo\xc5\xbebe The End Records s ponudbo pogodbe, ki je botrovala albumu Pale Folklore. Album je do\xc5\xbeivel mo\xc4\x8dno kriti\xc4\x8dno odobravanje. Po koncu snemanja je skupino Breyer zapustil._NEWLINE_Po obdobju zati\xc5\xa1ja je skupina izdala EP Of Stone, Wind and Pillor; vseboval je \xc5\xa1e neobjavljen material iz let 1998-2001. EP vklju\xc4\x8duje priredbo skladbe\xc2\xa0\xc2\xbbKneel To The Cross\xc2\xab\xc2\xa0skupine Sol Invictus, ki je bila kasneje objavljena v Sol Lucet Omnibus, tributni kompilaciji skupini Sol Invictus._NEWLINE_Med letoma 2001 in 2002 so Agalloch posneli album The Mantle, pre\xc5\xbeet z izrazitimi post-rock in akusti\xc4\x8dnimi vplivi. Skupina je kon\xc4\x8dno dobila medijsko pozornost na katero je dolgo \xc4\x8dakala. Pojavili so se v nekaj intervjujih s priznanimi glasbenimi revijami. Po izdaji albuma so Agalloch 6. marca 2003 odigrali svoj prvi koncert v Portlandu, Oregon. Sledilo je \xc5\xa1e nekaj mar\xc4\x8devskih koncertov, meseca maja pa prava turneja po Zahodni obali Amerike._NEWLINE_2003 je iz\xc5\xa1el EP Tomorrow Will Never Come, 2004 pa \xc5\xa1e The Grey. Ta dva EP-ja sta predstavila bolj eksperimentalno stran Agalloch. Na EP-jih najdemo mo\xc4\x8dno zme\xc5\xa1ane in predelane razli\xc4\x8dice skladb iz albuma The Mantle, kot tudi metalsko/postrock skladbo Tomorrow Will Never Come. Leta 2004 so odigrali serije koncertov na ameri\xc5\xa1ki Vzhodni obali ter nekaj v Torontu. Kmalu za tem so v sodelovanju s finsko zasedbo Nest izdali kratek mini-CD s prirodno tematiko._NEWLINE_Leta 2005 je skupina v omejenem \xc5\xa1tevilu ponovno izdala dvojno vinil plo\xc5\xa1\xc4\x8do The Mantle in dvojno vinil plo\xc5\xa1\xc4\x8do Pale Folklore. Namesto klasi\xc4\x8dne ovojnice, albuma \xc5\xa1\xc4\x8diti li\xc4\x8dna lesena \xc5\xa1katla ter prenovljena grafi\xc4\x8dna podoba naslovnic. Posebna izdaja je bila na voljo kot po\xc4\x8dastitev edinega nastopa skupine v letu 2005, ki se je odvijal na torontskemu glasbenemu festivalu Day of the Equinox, 14. oktobra 2005._NEWLINE_Album Ashes Against the Grain je ugledal lu\xc4\x8d dneva 8. avgusta 2006. Bolj kot na akusti\xc4\x8dne elemente predhodnika, se osredoto\xc4\x8da na elektri\xc4\x8dne kitare in metalski zvok, kar mu daje druga\xc4\x8den prizvok kot ga imajo starej\xc5\xa1i albumi._NEWLINE_Z EP-jem The White, ki je iz\xc5\xa1el 28. februarja 2008 pri zalo\xc5\xbebi Vendlus Records, so se Agalloch zopet vrnili k raziskovanju narave preko umirjenih akusti\xc4\x8dnih skladb. The White vsebuje sedem folk skladb, posnetih v obdobju zadnjih treh let. Izdanih je bilo le 2000 kopij tega EP-ja.\n_START_SECTION_\nVplivi\n_START_PARAGRAPH_\nGlasbo skupine Agalloch odlikujejo kompleksne plasti vokalnih skladb in glasbil, ki se redkokdaj pojavljajo v tradicionalni metal glasbi. \xc4\x8ceprav ljudje Agalloch pogosto ozna\xc4\x8dujejo kot folk ali doom metal, njihova glasba vsebuje tudi druge pogoste vplive, kot so neofolk, dark ambient in postrock. Obi\xc4\x8dajne glasbene teme v metaforiki Agalloch so lepote narave ter namigovanja na starodavne poganske obi\xc4\x8daje. V intervjuju iz leta 1999 so \xc4\x8dlani skupine navedli \xc5\xa1e druge vplive, vklju\xc4\x8dno s skupinami kot so Katatonia, Ulver, The 3rd and the Mortal, Swans ter Godspeed You! Black Emperor._NEWLINE_V intervjuju z Barryjem Leejem Dejasujem ,za revijo Modern Fix, je John Haughm izjavil:\xc2\xa0\xc2\xbbSeveda imamo progresivne in eksperimentalne elemente v na\xc5\xa1i glasbi, vendar so na\xc5\xa1e korenine Dark Metal\xc2\xab\xc2\xa0(\xc5\xa1tevilka 54).'